sagorsarker/bangla-wikipedia huggingface dataset:
শ্রীলঙ্কা বে পেঁচা

শ্রীলঙ্কা বে পেঁচা ("Phodilus assimilis") হল হল একধরনের বে পেঁচা। এরা শ্রীলঙ্কা দ্বীপপুঞ্জ জুড়ে বসবাস করে। এদেরকে কোনো কোনো সময়ে ওরিয়েন্টাল বে পেঁচাদের উপজাতি বলে ধরা হয়ে থাকে।
এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমণ্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়।
তামসিন বিউমন্ট

তামসিন তিলি বিউমন্ট (জন্ম: ১১ মার্চ ১৯৯১ ডোভের, কেন্ট) একজন ইংরেজ প্রমিলা ক্রিকেটার। তিনি কেন্ট নারী দলের হয়ে উদ্বোধনী ব্যাটসম্যান হিসেবে ব্যাটিং করেন এবং উইকেট-রক্ষকের দায়িত্বও পালন করে থাকেন।
২০০৭ সালের প্রথম দিকে কেন্ট নারী দলের হয়ে আত্মপ্রকাশ করেন এবং তিনি পাঁচ নম্বরে ব্যাটিং করতে নেমে ১৩ রানে অপরাজিত থাকেন। কেন্টের হোস্ট হয়ে নোটিংহামশায়ারে উইকেটরক্ষক হিসেবে কাউন্টিতে তার প্রথম ম্যাচ দুই মাস পরে ফিরে আসেন এবং বিউমন্ট দুটি স্ট্যাম্পিং এবং রান আউট করে দেন। পরবর্তীতে গ্রীষ্ম তিনি ইউরোপীয় চ্যাম্পিয়নশিপের জন্য ইংল্যান্ড ডেভেলপমেন্ট স্কোয়াডে পাশে তিনি তার নাম লেখান। তিনি নেদারল্যান্ড ও আয়ারল্যান্ডের বিরুদ্ধে দুটি ম্যাচ খেলেন এবং যথাক্রমে ৭ ও ৮ রান করেন।
মলিন স্কোপ্স পেঁচা

মলিন স্কোপ্স পেঁচা ("Otus brucei") হল স্কোপ্স পরিবারের অন্তর্ভুক্ত একটি প্রজাতি। এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। মাঝে মাঝে এদের বিলেখিত স্কোপ্স পেঁচা বলা হয়ে থাকে।
মলিন স্কোপ্স পেঁচা হল ছোট কানযুক্ত একধরনের পেঁচা যারা প্রধানত ইউরেশীয় স্কোপ্স পেঁচা দের মতোন দেখতে মনে হয় প্রথম আবির্ভাবে। কিন্তু এদের গায়ের দাগ আরোও জটিল হয় এবং আরোও স্বতন্ত্র দাগ দেখতে পয়া যায় যা এদেরকে অন্যান্য প্রজাতিদের থেকে ভিন্ন করে রাখে।
এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। যদিও কিছু সংখ্যক শীতকালে আরব, পাকিস্তান, মিশর প্রভৃতি দেশে পরিযান করে। এটা গাছ এবং ঝোপঝাড়ের সঙ্গে আধা-উন্মুক্ত দেশে অধিষ্ঠান করে।
এরা প্রধানত কীট, টিকটিকি, মাকড়শা এবং ছোটো প্রাণী খেয়ে বেচে থাকে। এরা কিছু কিছু সময়ে দিনের বেলায় শিকার ধরে এবং এরা বাদুড়, পোকামাকড়দের পাখনায় করে নিয়ে যায় শিকার করবার পরে।
এপ্রিল ও জুন মাস হল এদের প্রজননের সময়। এরা প্রধানত ৪ থেকে ৬ টি ডিম পাড়ে গাছ গহ্বরে, যেমন কাঠঠোকরার গর্তে। ডিম থেকে বাচ্চা হলে মোটামুটি ২৭ দিন সময় লাগে। তরুণরা ৩০ দিনের মাথায় পালকযুক্ত হয়।
মলিন স্কোপ্স পেঁচারা গুরুগম্ভীর আস্তে, ফাঁপা, ঘুঘু পাখির মতোন আওয়াজ করে।
অমি জোনস

অমি এলিন জোনস হলেন বারউইকশায়ার দলের হয়ে উইকেট রক্ষক হিসেবে খেলা একজন ইংরেজ ক্রিকেটার। তিনি ২০১৩ সালে ইংল্যান্ড দলের হয়ে আন্তর্জাতিক ক্রিকেটে আত্মপ্রকাশ করেন।
অমি ২০১৩ সালের ১লা ফেব্রুয়ারি তারিখে একমাত্র ওয়ানডে ক্রিকেট খেলার মাধ্যমে আন্তর্জাতিক ক্রিকেট অঙ্গনে প্রবেশ করেন। এছাড়াও তিনি ২টি টি২০ আন্তর্জাতিক ম্যাচ খেলেছেন।
নিকোলো পাগানিনি

নিকোলো পাগানিনি (২৭ অক্টোবর ১৭৮২- ২৭ মে ১৮৪০) ছিলেন একজন ইতালীয় বেহালা বাদক, গিটারিস্ট এবং সুরকার। তিনি ছিলেন তার সময়কার ইতালির সর্বশ্রেষ্ঠ বেহালা বাদক এবং তার রচিত সুর ও পদ্ধতিগুলো আধুনিক যুগের বেহালা বাদকদের জন্য একটি অনুকরণীয় দৃষ্টান্ত হয়ে আছে। "ক্যাপ্রিসি নং.২৪ ইন এ মাইনর" হল পাগানিনির জীবনের সর্বশ্রেষ্ঠ কম্পোজিশন। এটি পরবর্তিতে অনেক বিশিষ্ট বেহালা বাদকদের অনুপ্রেরণা যুগিয়েছে।
নিকোলো পাগানিনি ১৭৮২ সালে ইতালির জেনোয়ায় জন্মগ্রহণ করেন। তার বাবা ছিলেন এন্টোনিয় পাগানিনি ও মা ছিলেন তেরেসা পাগানিনি। নিকোলো ছিলেন ছয় ভাইবোনের মধ্যে তৃতীয়। তার বাবা এন্টোনিও ছিলেন একজন ব্যবসায়ী যিনি কোন ব্যবসাতেই সুবিধা করে উঠতে পারেন নি। ব্যবসা থেকে লাভ না আসায় তিনি ম্যান্ডোলিন (গিটারের মত তারযুক্ত তবে ছোট এক ধরনের বাদ্যযন্ত্র) বাজিয়ে পরিবারের খরচ নির্বাহ করতেন। তার বাবার সহচর্যে থেকে নিকোলো চুব ছোটবেলা থেকেই সঙ্গীত সম্পর্কে ধারণা পান। মাত্র সাত বছর বয়সেই তার বেহালায় হাতেখড়ি হয়।
নিকোলো জীবনভর বিভিন্ন ধরনের দীর্ঘস্থায়ী রোগে ভুগেছেন যা তার সঙ্গিতচর্চাকে ব্যাহত করেছে। উপরন্তু ঘন ঘন কনসার্ট করা এবং অনিয়মতান্ত্রিক জীবন তার রোগব্যধিকে আরও উসকে দিয়েছে। কনসার্টে অংশ নেওয়ার জন্য নিকোলো পুরো ইউরোপজুড়ে ঘুরে বেড়িয়েছেন। ১৮৩৪ সালের দিকে তিনি কনসার্ট করা একেবারে ছেড়ে দেন এবং তার পৈতৃক নিবাস ইতালির জেনোয়ার ফেরত যান তবে ক্যাসিনো ব্যবসা ফাঁদার খাতিরে তিনি ১৮৩৬ সালের দিকে প্যারিসে চলে আসেন। অসুস্থতাজনিত কারণে ১৮৪০ সালে প্যারিসেই তিনি মৃত্যুবরণ করেন।
নিকোলো পাগানিনির বিখ্যাত কম্পোজিশনের মধ্যে ক্যাপ্রিসি নং.২৪ ইন এ মাইনর অন্যতম। এই কম্পোজিশনটি খুব সম্ভবত ১৮০৫ থেকে ১৮০৯ সালের মধ্যে রচিত।
সারাহ টেইলর

সারাহ জেন টেইলর (; জন্ম: ২০ মে ১৯৮৯) হলেন একজন ইংরেজ ক্রিকেটার। তিনি তার উন্মুক্ত স্ট্রোক খেলার জন্য পরিচিত একজন উইকেটরক্ষক-ব্যাটসম্যান। সারাহ সাধারণত একদিনের আন্তর্জাতিক ম্যাচে উদ্বোধনী ব্যাটসম্যান এবং টেস্ট ক্রিকেট ম্যাচে মিডল অর্ডার ব্যাটসম্যান হিসেবে ব্যাটিং করে থাকেন। তিনি ২০০৮ সালে অস্ট্রেলিয়ায় এ্যাশেজের জন্য অপরিবর্তিত রাখা ইংল্যান্ড দলের সদস্য ছিলেন। তিনি সাসেক্স ক্রিকেট দলের হয়ে কাউন্টি ক্রিকেট খেলেন। তিনি ২০০৮ সালে সুপার ৪এসে ইমারাল্ডস এর হয়ে খেলছেন।
টেইলর এবং হলি কলভিনকে ব্রাইটন কলেজের ছেলেদের দলে অন্তর্ভুক্তি করা হলে মেরিলেবোন ক্রিকেট ক্লাব এর মধ্যে কিছু বিতর্ক সৃষ্টি হত।
২০০৯ সালের ৩০ জুন তারিখে, তিনি একজন ইংরেজ ক্রিকেটার কর্তৃক অস্ট্রেলিয়ার বিরুদ্ধে সর্বোচ্চ ব্যক্তিগত স্কোরার হিসাবে ইনিড বেকওয়েল এর ১৯৭৩ সালে করা ১১৮ রানকে টপকে ২য় একদিনের আন্তর্জাতিক মধ্যে তিনি ১২০ রান করার গৌরব অর্জন করেন। ২০০৮ সালের ৮ আগস্টে তিনি দক্ষিণ আফ্রিকার বিরুদ্ধে ইংল্যান্ডের হয়ে লর্ডসে "ক্যারোলিন এটকিনস"' এর সাথে ২৬৮ রানের প্রথম উইকেট জুটিতে নারীদের একদিনের আন্তর্জাতিক ক্রিকেটে সর্বোচ্চ রানের রেকর্ড গড়েন। তিনি ১২৯ রানের অসাধারণ একটি ইনিংস খেলেছিলেন।
ইংল্যান্ডের সপ্তম খেলোয়াড় হিসেবে শততম ওডিআইয়ে অংশ নেন। তবে আইসিসি মহিলাদের চ্যাম্পিয়নশীপের ঐ খেলায় টেলর ২ বল মোকাবেলা করে শাবনিম ইসমাইলের বলে শূন্যরানে বোল্ড হন। তিনি ১২ ফেব্রুয়ারি, ২০১৬ তারিখে সেঞ্চুরিয়নে স্বাগতিক দক্ষিণ আফ্রিকার বিপক্ষে দ্বিতীয় একদিনের ঐ আন্তর্জাতিকে পাঁচ উইকেটে পরাজয়বরণ করে তার দল।
ড্যানিয়েল ওয়াট

ড্যানিয়েল নিকোল ওয়াট (জন্মঃ ২২ এপ্রিল ১৯৯১) হলেন একজন ইংল্যান্ড আন্তর্জাতিক প্রমিলা ক্রিকেটার। তিনি সাধারণত ডান-হাতে ব্যাট ও ডান-হাতি অফব্রেক বল করে থাকেন। ড্যানিয়েল ব্যাট এবং বলে উভয়েই একজন অল-রাউন্ডার হিসেবে সমান দক্ষতা প্রদর্শন করেছেন।
তিনি ২০১০ সালের ১লা মার্চ তারিখে মুম্বাইয়ে ভারতের বিপক্ষে ইংল্যান্ড নারী ক্রিকেট দলের হয়ে আত্মপ্রকাশ করেন। তিনি ১৯৯১ সালের ১২ এপ্রিল তারিখে স্টক-অন-ট্রেন্ট, স্ট্যাফোর্ডশ্যায়ারে জন্মগ্রহণ করেন। তিনি নর্দার্ন প্রিমিয়ার লিগ প্রতিযোগিতায় স্ট্যাফোর্ডশ্যায়ার লেডিজ এবং ২০১২ সিজনের শেষে গুনাসবুরি থেকে দল বদল করে মেইর হিথ নারী দলের হয়ে খেলেন।
ক্যাথারিন ব্রুন্ট

ক্যাথারিন হেলেন ব্রুন্ট (জন্ম: ২ জুলাই ১৯৮৫ ইয়র্কশায়ার) হলেন একজন ইংরেজ প্রমিলা ক্রিকেটার এবং বর্তমান ইংল্যান্ড নারীদের দলের অন্যতম একজন সদস্য। তিনি ২০০৬ এবং ২০১০ সালের ইংল্যান্ড নারী বর্ষসেরা ক্রিকেটারের তালিকায় নাম লেখান। তিনি দক্ষিণ ইয়র্কশায়ার এর "পেনিসটোন গ্রামার স্কুল" এর পড়াশোনা করেন।
একজন আক্রমণাত্মক ডান হাতি ফাস্ট বোলার হিসেবে ক্লাসিক্যাল এ্যাকশনের সঙ্গে তিনি ফিটনেস নিয়ে উদ্বেগ থাকার কারণে ১৭ বছর বয়সে ক্রিকেট থেকে বিরতি নেওয়ার পূর্বে ইয়র্কশায়ার বয়সভিত্তিক ক্রিকেট খেলেছেন। তিনি ২০০৪ সালে নিউজিল্যান্ড দলের বিরুদ্ধে টেস্ট ক্রিকেটের খেলার মাধ্যমে পুনরায় ক্রিকেট অঙ্গনে ফিরে আসেন এবং দক্ষিণ আফ্রিকার অনুষ্ঠিতব্য ২০০৫ সালের ইংল্যান্ড হয়ে বিশ্বকাপ দলের সদস্য ছিলেন। তিনি ১৪ উইকেট নিয়েছিলেন এবং তার প্রথম অর্ধ-শতক স্কোরও করেন যার ফলে ইংল্যান্ড ২০০৫ সালের এ্যাশেজ সিরিজ জয় লাভ করে। এই সফলতার ভিত্তিতে ইংল্যান্ড হয়ে ২০০৯ সালের ক্রিকেট বিশ্বকাপে তিনি উদ্বোধনী বোলার হিসেবে বল করেন।
ইউরেশীয় স্কোপ্স পেঁচা

ইউরেশীয় স্কোপ্স পেঁচা ("Otus scops"), যা ইউরোপীয়ান স্কোপ্স পেঁচা নামেও পরিচিত হল পেঁচা প্রজাতির অন্তর্ভুক্ত একধরনের ছোটো আকৃতির পেঁচা। এই প্রজাতির সাধারণ পেঁচাগুলো পরিচিত পেঁচাদের বড় গ্রুপের একটি অংশ। এদের অন্য প্রজাতিটি হল লক্ষ্মীপেঁচা।
এই প্রজাতিটি দক্ষিণ ইউরোপ, পূর্ব এবং পশ্চিম এশিয়াতে প্রধানত বসবাস করে। এই প্রজাতিটি পরিযান করে। শীতকালে এরা ইউরোপের দক্ষিণতম প্রান্তে চলে যায় এবং সাহারা আফ্রিকাতেও চলে যায় মাঝে মাঝে। প্রধানত বসন্তকালে এরা প্রজনন করে। এই নিশাচর পেঁচারা প্রজনন কালের সময় ডাকে না। এরা প্রধানত খোলামেলা পরিবেশে বনভূমি, উদ্যান এবং বাগানে থাকে। এরা গাছের গর্তে ৩-৬ টা ডিম পারে।
এটি একটি ছোটো আকারের পেঁচা। এরা লম্বায় এবং এদের পাখনার দৈর্ঘ্য কিন্তু লিটল পেঁচাদের মতোন বড় নয়। দেহের ওজন হয় । এদের মাথার পাশের থেকে ছোটো ছোটো দুটো কানের অংশ বাইরে বেরিয়ে থাকে। এদের গায়ের রঙ প্রধানত হয় ধূসর রঙের এবং এদের মুখের রঙটা আরোও মলিন হয়ে যায়। এই প্রজাতির লম্বা সরু পাখনার উপর বিশেষ উড়ানের ক্ষমতা রয়েছে যা তাদের পরিযানকে সাহায্য করে।
এদের ডাক অনেকটা গভীর বাশি বাজানোর মতোন যা পুরুষ এবং মহিলা উভয়েই দিতে পারে।
এরা কীট-পতঙ্গ ইত্যাদির অপরে বেচে থাকে এছাড়াও ছোটো ছোটো অমেরুদন্ডী প্রাণীদের খেয়েও বেচে থাকে। এরা প্রধানত রাত্রিবেলায় শিকার ধরে।
লাইফ অব পাই (চলচ্চিত্র)

</nowiki>
লাইফ অব পাই (ইংরেজি: Life of Pi) ২০১২ সালের আমেরিকান ৩ডি লাইভ-অ্যাকশন কম্পিউটার অ্যানিমেটেড সাহসিক নাট্য চলচ্চিত্র যা ইয়ান মার্টেলের ২০০১ সালের একই নামের উপন্যাসের উপর ভিত্তি করে নির্মিত হয়েছে। অ্যাং লি পরিচালিত এই চলচ্চিত্রের অভিযোজিত চিত্রনাট্য লিখেছেন ডেভিড ম্যাগী, এবং অভিনয়ে ছিলেন, সুরাজ শর্মা, ইরফান খান, রাফে স্পল, জেরার্ড ডিপারডাইউ, তাবু, এবং আদিল হুসেইন।
মে ৮, ২০১৩ সালের হিসেবে, "লাইফ অব পি" উত্তর আমেরিকায় $১২৪,৭৭২,৮৪৪ ডলারের ব্যবসা করেছে, এবং $৪৮৪,০২৯,৫৪২ অন্যান্য দেশে, যা বিশ্বব্যাপী মোট $৬০৯,০০৬,১৭৭ ডলারে দাঁড়িয়ছে।
ডেরেক র‍্যান্ডল

ডেরেক উইলিয়াম র‌্যান্ডল (; জন্ম: ২৪ ফেব্রুয়ারি, ১৯৫১) নটিংহ্যামশায়ারের র‌েটফোর্ড এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার।
১৯৭০-এর দশকের শেষার্ধ্ব থেকে ১৯৮০-এর দশকের সূচনালগ্ন সময়কালে ইংল্যান্ড ক্রিকেট দলের হয়ে টেস্ট ও একদিনের আন্তর্জাতিকে প্রতিনিধিত্ব করেন। এছাড়াও তিনি নটিংহ্যামশায়ারের পক্ষে প্রথম-শ্রেণীর ক্রিকেটে অংশগ্রহণ করেছেন। খেলায় তিনি মূলতঃ ডানহাতে ব্যাটিং করতেন। পাশাপাশি দলের প্রয়োজনে ডানহাতে মিডিয়াম পেস বোলিং করতেন।
সতীর্থ খেলোয়াড়সহ ক্রিকেট সমর্থকদের কাছে তিনি "আর্কল" নামে পরিচিত ছিলেন যা ঘোড়দৌড় থেকে এসেছে। কিন্তু তিনি নিজেকে "র‌্যাগস" নামেই পরিচিত ঘটাতে ভালবাসেন। ১৯৮০ সালে উইজডেন কর্তৃপক্ষ তাকে বর্ষসেরা ক্রিকেটারের সম্মানে ভূষিত করে। র‌্যান্ডল তার সমগ্র খেলোয়াড়ী জীবনে ৪৭ টেস্ট ও ৪৯টি একদিনের আন্তর্জাতিকে খেলেছেন।
প্রথম-শ্রেণীর ক্রিকেট খেলা থেকে অবসর নেয়ার পর তিনি কোচ ও ক্রিকেট লেখকের ভূমিকায় অবতীর্ণ হয়েছেন। কেমব্রিজ বিশ্ববিদ্যালয় দলের কোচ ছিলেন তিনি। বেডফোর্ড স্কুলে কোচিংয়ের সময় অ্যালাস্টেয়ার কুকের উচ্ছসিত প্রশংসা করেন। ট্রেন্ট ব্রিজে তার সম্মানে "ডেরেক র‌্যান্ডল স্যুট" নামাঙ্কিত করা হয়। "দি ইয়ং প্লেয়ার্স গাইড টু ক্রিকেট", "দ্য সান হ্যাজ গট হিস হ্যাট অন" র‌্যান্ডল রচিত গ্রন্থ।
বানৌজা আলী হায়দার (২০১৪)

বাংলাদেশ নৌবাহিনী জাহাজ (সংক্ষেপে- বানৌজা) আলী হায়দার বাংলাদেশ নৌবাহিনীর একটি রূপান্তরিত টাইপ ০৫৩এইচ২ ফ্রিগেট যা ২০১৪ সালে বাংলাদেশ নৌবাহিনীতে যুক্ত হয়। ইসলামের ৪র্থ খলিফায়ে রাশেদিন হযরত আলী হায়দার (রাঃ) এর সম্মানার্থে এটির নামকরণ করা হয়।
টাইপ ০৫৩এইচ২ এই ফ্রিগেটটি ৯ আগস্ট, ১৯৮৬ সালে হুডং শিপইয়ার্ডে নির্মিত হয়। যা ১৯৮৭ সালের ২৯ ডিসেম্বর তারিখে চীনের পিপলস লিবারেশন আর্মি নেভি'র পূর্ব সাগর নৌবহরে উহু নামে যুক্ত হয়। পরবর্তীতে ২০১৩ সালে হুয়াংশি নামে আরেকটি ফ্রিগেট সহ এই ফ্রিগেটটিকে বিমুক্ত করে এবং সংস্কার করতে জিয়াঙ্গান পোতাঙ্গনে পাঠায়। প্রয়োজনীয় সংস্কার কাজ শেষে উক্ত জাহাজ দুটি বাংলাদেশ নৌবাহিনীর নিকট বিক্রয় করা হয়। বাংলাদেশে পৌঁছানোর পর উহু জাহাজটির নাম পরিবর্তন করে বানৌজা আলী হায়দার নামে ১ মার্চ, ২০১৪ সালে আনুষ্ঠানিকভাবে যুক্ত হয়।
১২ মে, ২০১৪ সালে বানৌজা আলী হায়দার জাতিসংঘ শান্তিরক্ষা মিশনের আওতায় লেবাননে জাতিসংঘের অন্তর্বর্তী বাহিনীর অধীনস্থ মেরিটাইম টাস্ক ফোর্সে যোগদানের উদ্দেশ্যে দেশত্যাগ করে। পরবর্তীতে ১৪ জুন, ২০১৪ সালে পূর্বে অবস্থানরত বানৌজা ওসমান ও বানৌজা মধুমতি যুদ্ধজাহাজ দ্বয়ের নিকট হতে মিশনের দ্বায়িত্ব বুঝে নেয়। দীর্ঘ ৪ বছর লেবাননে ভূমধ্যসাগরে শান্তিরক্ষা মিশনের দায়িত্ব পালন করার পর জাহাজটি দেশে ফেরার পথে ৭-৯ ফেব্রুয়ারি, ২০১৮ পর্যন্ত শ্রীলঙ্কার কলম্বো বন্দর পরিদর্শন করে।
বানৌজা আলী হায়দার ১০ থেকে ১২ অক্টোবর, ২০১৯ পর্যন্ত বাংলাদেশ-ভারত দ্বিপাক্ষিক সামুদ্রিক মহড়া (কর্প্যাট-২০১৯) এর অংশ হিসেবে ভারতীয় নৌবাহিনীর সাথে বঙ্গোপসাগরে সমন্বিত টহল কার্যক্রমে অংশগ্রহণ করে। মহড়ার অংশ হিসাবে জাহাজটি ১২ অক্টোবর ২০১৯ তারিখে ভারতের বিশাখাপত্তনম বন্দরে পৌঁছায়। পরবর্তীতে জাহাজটি ১৮ অক্টোবর, ২০১৯ তারিখে দেশে প্রত্যাবর্তন করে।
বানৌজা আলী হায়দার জাহাজটির দৈর্ঘ্য , প্রস্থ এবং গভীরতা । জাহাজটিতে রয়েছে ২টি টাইপ ১২ই ৩৯০ ভোল্ট ডিজেল ইঞ্জিন; ৭,৮৮৫ অশ্বশক্তি (৮৮০ কিলোওয়াট)। যার ফলে জাহাজটি সর্বোচ্চ গতিতে চলতে সক্ষম। এছাড়াও জাহাজটিতে অত্যাধুনিক সারভাইলেন্স র‍্যাডার, অগ্নি নিয়ন্ত্রণ ব্যবস্থা, গোলানিক্ষেপ নিয়ন্ত্রণ ব্যবস্থা, সাবমেরিন বিধ্বংসী রকেট, র‍্যাডার জ্যামিং ব্যবস্থা রয়েছে।
ফ্রিগেটটি আধুনিক প্রযুক্তি সম্পন্ন কামান, ভূমি থেকে আকাশে এবং ভূমি থেকে ভূমিতে উৎক্ষেপণযোগ্য ক্ষেপণাস্ত্র সহ নানাবিধ অস্ত্র ও সামরিক প্রযুক্তিতে সজ্জিত। ফ্রিগেটটির রণসজ্জায় নিম্নোক্ত সমরাস্ত্র রয়েছে:
জাঙিয়া

জাঙ্গিয়া (ইংরেজি: Briefs বা Underwear) হলো একপ্রকার ছোটো এবং অতি আঁটসাট নিম্নাঙ্গ আবরণী অন্তর্বাস যার পায়ের কাপড়ের অংশ উরু পর্যন্ত বড় হয় না। এটি অন্তর্বাস হলেও অনেক ক্ষেত্রে সাঁতারের পোশাক হিসেবে ব্যবহার করা হয়। জননেন্দ্রিয়ের ভিন্নতার কারণে পুরুষদের জাঙ্গিয়া এবং নারীদের জাঙ্গিয়ার সম্মুখভাগে পার্থক্য থাকে। প্রধান পার্থক্য হলো পুরুষদের জাঙ্গিয়ার ঊরূসন্ধিস্থল প্রশস্ত থাকে যাতে পুরুষাঙ্গ সহজে আবৃত থাকে। অন্যদিকে নারীদের জাঙ্গিয়ার সম্মুখভাগ ত্বকলগ্ন হয়ে থাকে।
পুরুষদের অন্তর্বাসের ক্ষেত্রে (বক্সার শর্টস ছাড়া), ব্রিফ পুরুষ জননাঙ্গকে অন্যান্য অন্তর্বাস থেকে তুলনামুলকভাবে অধিক সুস্থিত অবস্থানে ধরে রাখে, যে কারণে এটি ক্রীড়াবিদ, খেলোয়াড় এবং ঢিলেঢালা অন্তর্বাসে পরিতুষ্ট নয় এমন পুরুষদের কাছে দিনে দিনে জনপ্রিয় হয়ে উঠছে| অন্যদিকে, বক্সার শর্ট প্রায়শই পরিধানকারীর দৌড়ানোর সময় শরীরের যথার্থ স্থান থেকে অবস্থানচ্যুত হয়।
নারীদের ব্যবহারের এ জাতীয় বস্তুকে সাধারণত প্যান্টি বলে।
২০১৩–১৪ বাংলাদেশ প্রিমিয়ার লিগ (ফুটবল)

২০১৩-১৪ নিটোল টাটা বাংলাদেশ লিগ ছিল বাংলাদেশ প্রিমিয়ার লিগের ৭ম আসর। এটি শুরু হয় ২৭ ডিসেম্বর ২০১৩ এবং শেষ হয় ২৭ জুলাই ২০১৪ তারিখে। ১০টি দল একে-অপরের সঙ্গে হোম এবং এওয়ে ভিত্তিতে খেলে। শেখ জামাল ধানমন্ডি ক্লাব লিগ চ্যাম্পিয়ন হয়। সেই সাথে তারা ২০১৬ এএফসি কাপে খেলার যোগ্যতা অর্জন করে। লিগ শেষে উত্তর বারিধারা স্পোর্টিং ক্লাবের অবনমন ঘটে।
গত বছর আরামবাগ ক্রীড়া সংঘের লিগে অবনমন হয়েছিল। ফলে তাদের পরিবর্তে ২০১৩ বাংলাদেশ চ্যাম্পিয়নশিপ লিগ-এর চ্যাম্পিয়ন্স চট্টগ্রাম আবাহনী ও ২য় স্থানে থাকা উত্তর বারিধারাকে লিগে অন্তর্ভুক্ত করা হয়।
র্দো-র্জে-রিন-ছেন (দ্রুকপা কাগ্যু)

র্দো-র্জে-রিন-ছেন () চতুর্দশ শতাব্দীর তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর এক ভিক্ষু ছিলেন। তিনি 'জাম-দ্ব্যাংস-কুন-দ্গা'-সেং-গে () নামক রালুং বৌদ্ধবিহারের ষষ্ঠ প্রধানের শিষ্য ছিলেন। তার প্রধান শিষ্য ছিলেন রালুং বৌদ্ধবিহারের অষ্টম প্রধান 'জাম-দ্ব্যাংস-ব্লো-গ্রোস-সেং-গে ()।
'জাম-দ্ব্যাংস-ব্লো-গ্রোস-সেং-গে

'জাম-দ্ব্যাংস-ব্লো-গ্রোস-সেং-গে () (১৩৪৫-১৩৯০) তিব্বতের রালুং বৌদ্ধবিহারের অষ্টম প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু () বা নয় অতুলনীয় সিংহের মধ্যে তাকে নবম সিংহ হিসেবে পরিগণিত করা হয়।
'জাম-দ্ব্যাংস-ব্লো-গ্রোস-সেং-গে ১৩৪৫ খ্রিষ্টাব্দে মুস্তাং অঞ্চলে জন্মগ্রহণ করেন। তিনি 'জাম-দ্ব্যাংস-কুন-দ্গা'-সেং-গে () নামক রালুং বৌদ্ধবিহারের ষষ্ঠ প্রধানের পুত্র ছিলেন। তিনি ব্সোদ-নাম্স-ব্লো-গ্রোস () নামক বৌদ্ধ ভিক্ষুর নিকট শিক্ষার্থীর শপথ গ্রহণ করেন। পরবর্তীকালে তিনি রালুং বৌদ্ধবিহারের অষ্টম প্রধান হিসেবে নির্বাচিত হন। তার অন্যতম উল্লেখযোগ্য শিষ্য ছিলেন শেস-রাব-সেং-গে () ও 'জাম-দ্ব্যাংস-য়ে-শেস-রিন-ছেন () নামক তার দুই পুত্র এবং ম্খ্যেন-ব্র্ত্সে-র্তোগ্স-ল্দান () নামক ভিক্ষু।
ক্রাইস্টচার্চ সিটি হোল্ডিংস

ক্রাইস্টচার্চ সিটি হোল্ডিংস লিমিটেড (সিসিএইচএল) ক্রাইস্টচার্চ সিটি কাউন্সিল এর একটি সম্পূর্ণ মালিকানাধীন বিনিয়োগকারী শাখা। নিজের কাউন্সিল নিয়ন্ত্রিত ট্রেডিং প্রতিষ্ঠান (সিসিটিও) এবং কিছু শহরে পাবলিক পরিবহন এবং বিদ্যুৎ বিতরণ হিসাবে ক্রাইস্টচার্চ গুরুত্বপূর্ণ অবকাঠামো পরিচালনা করে থাকে।
নিম্নলিখিত ৮টি কোম্পানি সিসিএইচএল এর মালিকানাধীন বা আংশিক মালিকানাধীন।
অ্যাবরদিন

অ্যাবরদিন (; , ; ; ) স্কটল্যান্ডের উত্তর-পূর্বাঞ্চলীয় উপকূলবর্তী একটি শহর। উত্তর সাগরের ডি ও ডন নদীর মিলনস্থলে এ শহরের অবস্থান। উত্তরাঞ্চলীয় স্কটল্যান্ডের প্রধান শিল্পকেন্দ্র স্থান। একসময় এ শহরটি গ্রাম্পিয়ন অঞ্চলের রাজধানী ছিল। গ্ল্যাসগো ও এডিনবরার পর এটি স্কটল্যান্ডের তৃতীয় বৃহত্তম জনবহুল শহর হিসেবে পরিচিত। স্কটল্যান্ডের ৩২টি স্থানীয় সরকার পরিষদের এটি অন্যতম। যুক্তরাজ্যের ৩৭তম পরিকল্পিত অঞ্চল অ্যাবরদিনের জনসংখ্যা ২২০,৪২০। এছাড়াও, এটি গুরুত্বপূর্ণ সমুদ্রবন্দর ও দেশের সর্ববৃহৎ মৎস্য বন্দর।
প্রায় আট হাজার বছর পূর্ব অ্যাবরদিনে জনবসতি গড়ে উঠেছে। ডি ও ডন নদীর প্রবেশ মুখে প্রাচীন ঐতিহাসিক গ্রামগুলো প্রতিষ্ঠা পায়।
গ্রানাইট পাথর দিয়ে তৈরি ভবনের জন্য বিখ্যাত হয়ে রয়েছে অ্যাবরদিন। অষ্টাদশ শতকের মধ্যবর্তী সময় থেকে বিংশ শতাব্দীর মধ্যবর্তী সময় পর্যন্ত অ্যাবরদিনের ভবনগুলো স্থানীয় ধূসর গ্রানাইট দিয়ে তৈরি করা হয়েছে। এতে উচ্চ পর্যায়ের অভ্র উপাদান রয়েছে। এ শহরটি "স্বর্ণবালু দিয়ে তৈরি রৌপ্য শহর" হিসেবে ডাকা হয়ে থাকে। এছাড়াও, শহরটি "গ্রানাইট সিটি" কিংবা "গ্রে সিটি" নামে পরিচিত। ১০ ফেব্রুয়ারি, ১৪৯৫ তারিখে বিশপ উইলিয়াম এলফিনস্টোন কর্তৃক অ্যাবরদিন বিশ্ববিদ্যালয় প্রতিষ্ঠিত হয়। ১৯১০ সালে রবার্ট গর্ডন বিশ্ববিদ্যালয় প্রতিষ্ঠিত হলেও অষ্টাদশ শতকের সাথে এ বিশ্ববিদ্যালয়টি জড়িত।
১৯৭০-এর দশকে অ্যাবরদিনের উপত্যকার সুযোগ-সুবিধা বৃদ্ধির পরিকল্পনা নেয়া হয়। এরফলে এ শহরটি উত্তর সাগরের পেট্রোলিয়াম শিল্পকারখানার প্রধান কেন্দ্রবিন্দু হয়ে উঠে। এ সময়ে উত্তর সাগরে তৈলক্ষেত্রের আবিষ্কার হয়। এ প্রেক্ষিতে অ্যাবরদিন "ইউরোপের তৈল রাজধানী" বা "ইউরোপের জ্বালানী রাজধানীর"ও মর্যাদা পায়। রাসায়নিক দ্রব্যাদি, যন্ত্রাংশ, বস্ত্রশিল্প ও কাগজ প্রস্তুতকারী শহরের মর্যাদা পায়। দীর্ঘ বালুকাময় উপকূলে পর্যটন কেন্দ্র হিসেবেও এর পরিচয় রয়েছে।
ম্খ্যেন-ব্র্ত্সে-র্তোগ্স-ল্দান

ম্খ্যেন-ব্র্ত্সে-র্তোগ্স-ল্দান () বা য়ে-শেস-র্গ্যাল-ম্ত্শান () বা দাম-পা-স্ঙ্গো-ন্যাল-মা () (জন্ম-১৩৭৫ খ্রিষ্টাব্দ) চতুর্দশ শতাব্দীর তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর এক ভিক্ষু ছিলেন। তিনি 'জাম-দ্ব্যাংস-ব্লো-গ্রোস-সেং-গে নামক রালুং বৌদ্ধবিহারের অষ্টম প্রধান এবং ফ্যোগ্স-লাস-র্নাম-র্গ্যাল নামক জো-নাং ধর্মসম্প্রদায়ের পন্ডিতের নিকট শিক্ষালাভ করেন। তার উল্লেখযোগ্য শিষ্য ছিলেন ব্লো-গ্রোস-ম্ছোগ-ল্দান (), দ্কোন-ম্ছোগ-ব্সাম-গ্রুব () এবং ম্খাস-গ্রুব-লেগ্স-পা-রিন-ছেন ()
'জাম-দ্ব্যাংস-য়ে-শেস-রিন-ছেন

'জাম-দ্ব্যাংস-য়ে-শেস-রিন-ছেন () (১৩৬৪-১৪১৩) তিব্বতের রালুং বৌদ্ধবিহারের দশম প্রধান ছিলেন।
'জাম-দ্ব্যাংস-য়ে-শেস-রিন-ছেন ১৩৬৪ খ্রিষ্টাব্দে জন্মগ্রহণ করেন। তিনি 'জাম-দ্ব্যাংস-ব্লো-গ্রোস-সেং-গে () নামক রালুং বৌদ্ধবিহারের অষ্টম প্রধানের পুত্র ছিলেন। তিনি ম্খ্যেন-ব্র্ত্সে-র্তোগ্স-ল্দান () নামক বৌদ্ধ ভিক্ষুর নিকট শিক্ষালাভ করেন। পরবর্তীকালে তিনি রালুং বৌদ্ধবিহারের দশম প্রধান হিসেবে নির্বাচিত হন। তার তিন পুত্র ছিলেন নাম-ম্খা'-দ্পাল-ব্জাং (), শেস-রাব-ব্জাং-পো (), এবং র্দো-র্জে-র্গ্যাল-পো ()।
শেস-রাব-ব্জাং-পো

শেস-রাব-ব্জাং-পো () (১৪০০-১৪৩৮) তিব্বতের রালুং বৌদ্ধবিহারের দ্বাদশ প্রধান ছিলেন।
তিনি 'জাম-দ্ব্যাংস-য়ে-শেস-রিন-ছেন () নামক রালুং বৌদ্ধবিহারের দশম প্রধানের পুত্র ও নাম-ম্খা'-দ্পাল-ব্জাং () নামক রালুং বৌদ্ধবিহারের একাদশ প্রধানের ভ্রাতা ছিলেন। তার স্ত্রী ছিলেন কুন-দ্গা'-দ্জোম () এবং তার দুই পুত্র ছিলেন ল্হা'ই-দ্বাং-পো () এবং কুন-দ্গা'-দ্পাল-'ব্যোর নামক দ্বিতীয় র্গ্যাল-দ্বাং-'ব্রুগ-পা।
কী করতে হবে?

কী করতে হবে? "আমাদের আন্দোলনের জরুরি প্রশ্নগুলি" () হচ্ছে রুশ বিপ্লবী ভ্লাদিমির লেনিন কর্তৃক ১৯০১ সালে লিখিত এবং ১৯০২ সালে প্রকাশিত একটি রাজনৈতিক প্রচারপুস্তিকা। এটির শিরোনাম নেয়া হয় উনিশ শতকের রুশ বিপ্লবী নিকোলাই চেরনিশেভস্কি লিখিত একই নামের উপন্যাস থেকে।
এই পুস্তকে লেনিন অর্থনীতিবাদীদের বিরুদ্ধে প্রচণ্ড আঘাত হানেন। তিনি দেখালেন যে, অর্থনীতিবাদ হলো আন্তর্জাতিক সুবিধাবাদের রকমফের। ফলে লেনিনের এই বইটি একইসাথে রুশ সুবিধাবাদ এবং আন্তর্জাতিক সুবিধাবাদের বিরুদ্ধে উদ্যত হয়েছিল। মার্কসবাদের ভিত্তিতে পার্টির বাহিনীগুলোকে সংহত করতে, সত্যিকারের বিপ্লবী মার্কসবাদী পার্টি রুশ সোশ্যাল ডেমোক্রাটিক লেবার পার্টির দ্বিতীয় কংগ্রেসের প্রস্তুতিতে বইটি বিপুল ভূমিকা নেয়।
সেং-গে-র্গ্যাল-পো

সেং-গে-র্গ্যাল-পো () (১২৮৯-১৩২৬) তিব্বতের রালুং বৌদ্ধবিহারের সপ্তম প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু () বা নয় অতুলনীয় সিংহের মধ্যে তাকে ষষ্ঠ সিংহ হিসেবে পরিগণিত করা হয়।
সেং-গে-র্গ্যাল-পো ১২৮৯ খ্রিষ্টাব্দে জন্মগ্রহণ করেন। তিনি স্পোস-স্ক্যা-পা-সেং-গে-রিন-ছেন () নামক রালুং বৌদ্ধবিহারের পঞ্চম প্রধানের পুত্র ছিলেন। তিনি তার পিতার নিকট বিনয়, মধ্যমক, ব্লো-স্ব্যোং, লাম-রিম, বোধিসত্ত্বচর্যাবতার, শিক্ষাসমুচ্চয়, কালচক্র প্রভৃতি বিভিন্ন বিষয় সম্বন্ধে অধ্যয়ন করেন। ১৩১৩ খ্রিষ্টাব্দে তিনি রালুং বৌদ্ধবিহারে মন্দির স্থাপন করেন এবং পরবর্তী তেরো বছর ঐ বিহারের সপ্তম প্রধান হিসাবে নির্বাচিত হন।
প্যান্টি

প্যান্টি (; ইংরেজিতে বহুবচন শব্দ হিসেবে ব্যবহৃত) হচ্ছে নারীদের অন্তর্বাস (জাঙ্গিয়া)।
বিভিন্ন দেশে যেমন যুক্তরাজ্য, আয়ারল্যান্ড, দক্ষিণ আফ্রিকা, মালয়েশিয়া, সিঙ্গাপুর এবং অন্যান্য কমনওয়েলথভুক্ত দেশ যেমন অস্ট্রেলিয়া এবং নিউজিল্যান্ডে প্যান্টিকে প্রায়ঃশই 'নিকার' বা 'আন্ডি' বলা হয়, যদিও 'আন্ডি' শব্দটি পুরুষদের জাঙ্গিয়া বোঝাতেও ব্যবহৃত হতে পারে, যেখানে প্যান্টি শব্দটি সাধারণত শুধু নারীদের জাঙ্গিয়া বোঝাতেই ব্যবহৃত হয়। অস্ট্রেলিয়াতে ছেলেদের জাঙ্গিয়া নির্দেশ করতে প্রায়ই আন্ডি শব্দটি ব্যবহৃত হয়। আবার আন্ডি শব্দটি ওখানে নারীদের জাঙ্গিয়া বোঝাতেও অনেকে বলে থাকেন। যুক্তরাষ্ট্র এবং কানাডায় আন্ডির পরিবর্তে প্যান্টি শব্দটিই বেশি চলে।
প্যান্টি বিভিন্ন ধরনের এবং নকশার বানানো হয়ে থাকে। প্যান্টির ধরণগুলোর মধ্যে রয়েছেঃ
রাষ্ট্র ও বিপ্লব

রাষ্ট্র ও বিপ্লব () হচ্ছে ১৯১৭ সালের ভ্লাদিমির লেনিন লিখিত বই যেখানে সমাজে রাষ্ট্রের ভূমিকা এবং বিপ্লব অর্জনে প্রলেতারিয়েতের একনায়কত্ব প্রতিষ্ঠার পথে সমাজ গণতন্ত্রের তাত্ত্বিক অপর্যাপ্ততার বর্ণনা করা হয়েছে।
রাষ্ট্র ও বিপ্লবকে বিবেচনা করা হয় রাষ্ট্রের ওপরে সবচেয়ে গুরুত্বপূর্ণ কাজ হিসেবে এবং লুসিও কোলেত্তি এটিকে বলেছেন "রাজনৈতিক তত্ত্বে লেনিনের মহত্তম অবদান"। মার্কসবাদী তাত্ত্বিক David McLellan-এর মতানুসারে, "the book had its origin in Lenin's argument with Bukharin in the summer of 1916 over the existence of the state after a proletarian revolution. Bukharin had emphasised the 'withering' aspect, whereas Lenin insisted on the necessity of the state machinery to expropriate the expropriators. In fact, it was Lenin who changed his mind, and many of the ideas of State and Revolution, composed in the summer of 1917 - and particularly the anti-Statist theme - were those of Bukharin" 
"রাষ্ট্র ও বিপ্লব" গ্রন্থে লেনিন সমাজতন্ত্র ও সাম্যবাদকে লেনিন সাম্যবাদী সমাজ বিকাশের দুটি আলাদা পর্যায় হিসেবে গণ্য করেন এবং সেই আলোচনায় মন দেন। কার্ল মার্কস ও ফ্রিডরিখ এঙ্গেলসের দৃষ্টিভঙ্গি পরিবর্ধিত করে লেনিন দেখালেন যে সমাজতন্ত্র অনিবার্যভাবে পরিবিকশিত হয়ে উঠবে সাম্যবাদে।
গণতান্ত্রিক বিপ্লবে সোশ্যাল-ডেমোক্রাসির দুই রণকৌশল

গণতান্ত্রিক বিপ্লবে সোশ্যাল-ডেমোক্রাসির দুই রণকৌশল () (১৯০৫), হচ্ছে রুশ বিপ্লবী ভ্লাদিমির লেনিন কর্তৃক ১৯০৫ সালের জুন-জুলাই মাসে লিখিত একটি বই। বইটি বের হয় জেনেভা থেকে রুশ সোশ্যাল-ডেমোক্রাটিক শ্রমিক পার্টির কেন্দ্রীয় কমিটির সংস্করণে; তখন লেনিন সেখানে থাকতেন এবং কাজ করতেন। সেই ১৯০৫ সালেই পার্টির কেন্দ্রীয় কমিটি কর্তৃক এবং আলাদাভাবে মস্কো কমিটি কর্তৃক দশ হাজার সংখ্যায় বইখানা আবার পুনর্মুদ্রিত হয়। ১৯০৭ সালের ফেব্রুয়ারি মাসে পিটার্সবুর্গ প্রেস কমিটি বইখানায় প্রকাশিত ভাব ভাবনাকে জার সরকারের বিরোধী অপরাধজনক কার্য বিবেচনা করে সেটিকে নিষিদ্ধ করেছিল।
এই পুস্তকে লেনিন সমাজতান্ত্রিক বিপ্লবের মার্কসবাদী মতবাদকে সমৃদ্ধ করেন। এই বইয়ে লেনিন গণতন্ত্র ও সমাজতন্ত্র সম্পর্কে এমনসব নতুন ভাবনা হাজির করেন যা গণতন্ত্র ও সমাজতন্ত্রের বিজয়ের সংগ্রামে সারা বিশ্বের সমস্ত জনগণের জন্য বিপুল তাৎপর্যপূর্ণ।
বক্সার ব্রিফ

বক্সার ব্রিফ (ইংরেজি: Boxer briefs) হল পুরুষদের এক প্রকারের অন্তর্বাস যেটি পুরুষদের দুটি প্রধান অন্তর্বাস বক্সার শর্টস এবং ব্রিফস এর মিলিত সংস্করণ। এটি ব্রিফস এর মত টাইটফিট বা আঁটসাট কিন্তু এর পায়ের অংশ বক্সার শর্টসের মত লম্বাটে। পোশাক নির্মাতা প্রতিষ্ঠানগুলো একে বক্সারব্রিফস নামে একক শব্দে ডেকে থাকেন।
অন্যান্য অন্তর্বাসের থেকে এটি ব্যবহার সুবিধাজনক৷
কমিউনিজমে ‘বামপন্থা’র শিশুরোগ

কমিউনিজমে 'বামপন্থা'র শিশুরোগ ( প্রতিবর্ণীকরণ: Detskaya Bolezn' "Levizny" v Kommunizme) হচ্ছে ১৯২০ সালে ভ্লাদিমির লেনিন লিখিত বই যেখানে তিনি বলশেভিক পার্টির সৃষ্টি, বিকাশ, সংগ্রাম ও বিজয়ের ইতিহাস তুলে ধরেন। এই বইয়ে লেনিন বলশেভিকবাদের বিবিধ প্রকার সমালোচনাকারীদের জবাব দেন যে সমালোচনাকারীরা তাদের অবস্থানকে বাম দিকে দাবী করে আসছিলেন। পরে এই সমালোচনাকারীদের অধিকাংশই মতাদর্শের প্রস্তাবক হিসেবে বাম সাম্যবাদী নামে বর্ণিত হয়েছিলেন।
এই গ্রন্থে লেনিন দেখান, কীভাবে বলশেভিক পার্টি বেড়ে উঠল, জোরদার হলো, কীভাবে এবং কেন এই পার্টি সাফল্যের সংগে জয় করতে পারল বাধা বিঘ্ন। পার্টির বহু বছরের অভিজ্ঞতা থেকে অন্যান্য কমিউনিস্ট পার্টি কী শিক্ষা পেতে পারে। লেনিন লিখলেন, বলশেভিক পার্টি বেড়ে উঠেছে ও জোরদার হয়েছে সুবিধাবাদী, মেনশেভিক, সোশ্যালিস্ট রেভলিউশনারি এবং শ্রমিক শ্রেণি এবং মার্কসবাদের অন্যান্য শত্রুদের মোকাবেলা করে।
হলি কলভিন

হলি লুইস কলভিন (জন্ম: ৭ সেপ্টেম্বর ১৯৮৯ চিচেস্টার) একজন ইংরেজ প্রমিলা ক্রিকেটার এবং বর্তমান ইংল্যান্ড জাতীয় নারী ক্রিকেট দলের অন্যতম সদস্য। তিনি বর্তমানে ইংল্যান্ড দলের হয়ে খেলা সর্বকনিষ্ঠ টেস্ট ক্রিকেটার হওয়ার রেকর্ড নিজের ঝুলিতে ভরেছেন।
একজন ডান হাতি ব্যাটসম্যান এবং ধীরগতির বা-হাতি বোলার হিসেবে কলভিন মূলত ওয়েস্টবার্ন হাউস স্কুল, ওয়েস্ট সাসেক্স উপস্থিত হয়েছিলেন এবং মাত্র ৭ বছর বয়স থেকে ১ম একাদশে ১০০এর উপর গড় নিয়ে খেলাধুলা শুরু করেন। ওয়েস্টবুর্ন হাউস এর পরে কলভিন ব্রাইটন কলেজে ছেলেদের দলের মধ্যে খেলার মাধ্যমে ইংল্যান্ড নারীদের অধিনায়ক ক্লেয়ার কনর এর পদাঙ্ক অনুসরণ করেন। ২০০৪ সালে লর্ডস তাভিনার্সে অনূর্ধ্ব-১৫ কাপে ১,০০০ অংশগ্রহণকারী দলের মধ্যে শুধুমাত্র মেয়েদের ভিতরে কলভিন এবং সহকর্মী ব্রাইজটোনিয়ন সারাহ টেলর ছিলেন।
কলভিন, ১০ এ * জিসিএসই, ৩টি এএস লেভেলের পরীক্ষায় এবং ৪ এএস তার এ-লেভেল পরীক্ষায় কৃতিত্ব অর্জন করেন। ২০০৯ সালে তিনি ডরহম বিশ্ববিদ্যালয়ের প্রাকৃতিক বিজ্ঞান বিয়ষে পড়াশুনা শুরু করেন; যেটি ক্রিকেট এক্সেলেন্স ইংল্যান্ডের চারটি বিশ্ববিদ্যালয়ের সেন্টার একটিতে সংযুক্ত করা হয়।
প্রলেতারিয় বিপ্লব ও দলদ্রোহী কাউৎস্কি

প্রলেতারীয় বিপ্লব ও দলদ্রোহী কাউৎস্কি () হচ্ছে ১৯১৮ সালের অক্টোবরে ভ্লাদিমির লেনিন লিখিত বই যেখানে তিনি সুবিধাবাদের উপর প্রচণ্ড আঘাত হানেন। বুর্জোয়া গণতন্ত্রকে ‘বিশুদ্ধ ও শ্রেণিবহির্ভূত’ বলে দেখাবার যে চেষ্টা কার্ল কাউৎস্কি করেছিলেন, এ পুস্তকে লেনিন তার অযৌক্তিকতা খুলে দেখান।
স্মৃতিকথায় ভ. দ. বঞ্চ-ব্রুয়েভিচ লিখেছেন যে ভ্লাদিমির ইলিচ ক্ষেপে উঠেছিলেন বইটি লেখার জন্য, “প্রায় আক্ষরিক অর্থেই রেগে আগুন হয়েছিলেন তিনি, গভীর রাত পর্যন্ত এই আশ্চর্য শক্তিশালী রচনাটি লিখে গেছেন”। ১৯১৮ সালে কার্ল কাউৎস্কি প্রকাশ করেন "প্রলেতারীয় একনায়কত্ব"। এই পুস্তিকায় তিনি সমাজতান্ত্রিক বিপ্লব এবং প্রলেতারীয় একনায়কত্বের মার্কসবাদী মতবাদকে বিকৃত করেন, সোভিয়েত রাজের নিন্দা রটান এবং সর্বোপায়ে বলশেভিক পার্টির ক্রিয়াকলাপে কালিমা লেপন করতে চান। শ্রমিক শ্রেণির স্বার্থের প্রতি কাউৎস্কির বিশ্বাসঘাতকতার মুখোশ খুলে লেনিন তাঁর এই সমালোচনা করেন যে মার্কসবাদের প্রধান কথাটা — প্রলেতারীয় একনায়কত্বই তিনি মানছেন না।
কাজী শাহীন আরা

কাজী শাহীন আরা () হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালে চীনের গুয়াংঝোতে অনুষ্ঠিতব্য কাবাডি প্রতিযোগীতায় ব্রোঞ্জ পদক জয়ী বাংলাদেশ দলের অন্যতম একজন খেলোয়াড় ছিলেন।
২০১০ সালের চীনের গুয়াংঝোতে অনুষ্ঠিতব্য এশিয়ান গেমসে ব্রোঞ্জ জয়ের মাধ্যমে বাংলাদেশের নারী কাবাডি খেলোয়াড়রা জাতীয় খেলা হিসেবে কাবাডির গ্রহণযোগ্য প্রমাণ করেছেন। দলটি ব্রোঞ্জ পদক লাভ করে মহাদেশীয় বাংলাদেশের জন্য বিরল ঘটনা সৃষ্টি করে।
ফারজনা আক্তার বেবী

আরজনা আক্তার বেবী () হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালে চীনের গুয়াংঝোতে অণুষ্ঠিতব্য কাবাডি প্রতিযোগিতায় ব্রোঞ্জ পদক জয়ী বাংলাদেশ দলের অন্যতম একজন খেলোয়াড় ছিলেন।
জুনি চাকমা

জুনি চাকমা () হলেন একজন বাংলাদেশী জাতীয় নারী কাবাডি খেলোয়াড়, যিনি ২০১০ সালের এশিয়ান গেমসে ব্রোঞ্জ পদক বিজয়ী দলের অন্যতম একজন সদস্য ছিলেন।
শাহনাজ পারভীন মালেকা

শাহনাজ পারভীন মালেকা () হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালের এশিয়ান গেমসে ব্রোঞ্জ পদক বিজয়ী দলের অংশ হিসেবে ভূমিকা পালন করেছিলেন। তিনি বাংলাদেশ জাতীয় নারী কাবাডি দলের অধিনায়ক।
সাম্রাজ্যবাদ, পুঁজিবাদের সর্বোচ্চ পর্যায়

সাম্রাজ্যবাদ, পুঁজিবাদের সর্বোচ্চ পর্যায় () হল ১৯১৬ সালের জানুয়ারি-জুন মাসে ভ্লাদিমির লেনিন লিখিত বই। বইটি লেনিন লিখেন জুরিখে বসে 'পারুস' প্রকাশালয়ের জন্য। এই গ্রন্থে লেনিন লিখেন যে বিশ শতকের শুরু নাগাদ পুঁজিবাদ তার বিকাশের নতুন পর্বে, সাম্রাজ্যবাদের পর্বে প্রবেশ করেছে।
ভ্লাদিমির লেনিন তার এই গ্রন্থে সাম্রাজ্যবাদের অর্থনৈতিক মর্মার্থ, তার বিরোধসমূহ এবং ধ্বংসের অনিবার্যতা উদ্ঘাটিত করেন এবং এই সিদ্ধান্তে আসেন যে সাম্রাজ্যবাদ হলও সমাজতান্ত্রিক বিপ্লবের প্রাককাল। এ রচনাটি মার্কসের "পুঁজি" গ্রন্থের মূল বক্তব্যগুলোর প্রত্যক্ষ অনুবর্তন ও সৃজনশীল বিকাশ। সাম্রাজ্যবাদের বৈজ্ঞানিক বিশ্লেষণ তিনি চালিয়ে যান আরো অনেক রচনায়। বিপুল বাস্তব তথ্য আর তাত্ত্বিক মালমসলার সার্বিকীকরণ করে তিনি অতি গুরুত্বপূর্ণ এই বৈজ্ঞানিক সিদ্ধান্তে আসেন যে সাম্রাজ্যবাদের যুগে পুঁজিবাদের বিকাশ অসমান এবং উল্লম্ফনধর্মী, সমাজতান্ত্রিক বিপ্লব বিজয় লাভ করতে পারে প্রথমে অল্প কয়েকটি, এমনকি পৃথক একটি পুঁজিবাদী দেশেও। বিশ্ব বৈপ্লবিক আন্দোলনের কাছে এ সিদ্ধান্তের গুরুত্ব অসাধারণ বিপুল।
আই লভ ইউ (২০০৭-এর চলচ্চিত্র)

আই লভ ইউ খ্যাতিমান পরিচালক রবি কিনাগী পরিচালিত এবং শ্রী ভেঙ্কটেশ ফিল্মস প্রযোজিত ২০০৭ সালের একটি বাংলা চলচ্চিত্র। চলচ্চিত্রটির কাহিনি ১৯৮৯ সালের সূরয আর. বার্জাত্য পরিচালিত "ম্যাঁয়নে পেয়ার কিয়া" চলচ্চিত্রের ন্যায়। চলচ্চিত্রটি মূলত অণুপ্রাণিত হয়েছে ২০০৫ সালের তেলুগু চলচ্চিত্র "নুভোস্তান্তে নিনদান্তানা" থেকে।
চলচ্চিত্রটি এক ধনী পুত্র এবং দরিদ্র কন্যার মধ্যকার প্রেমের গল্প। "রাহুল" (দেব) তার বোন "বর্ষা" এর বিয়ের জন্য লন্ডন থেকে ফিরে আসে। তার "বাবা" (অরুণ বন্দ্যোপাধ্যায়) বিরাট আয়োজনে মেয়ের বিয়ে ব্যবস্থা করেছেন। বিয়ের জন্য "বর্ষা" তার সেরা বন্ধু "পূজা" (পায়েল সরকার) কে নিয়ে আসে। এদিকে "রাহুল"-এর সাথে "মোনা"র বিয়ে আগে থেকেই মুখের কথায় ঠিক করা হয়েছে। তাই "মোনার বাবা" (রজতাভ দত্ত) ও "মোনার মা" (কমলিকা বন্দ্যোপাধ্যায়) বিয়েবাড়িতে উপস্থিত হয়। এদিকে দেখতে দেখতে "রাহুল" ও "পূজা"র মধ্যে নানা খুনসুটি থেকে ভালবাসা হয়ে যায়। তাই "পূজার বড়ভাই" (তাপস পাল) বিয়েতে কমদামি উপহার নিয়ে এলে "মোনার বাবা" ও "রাহুলের বাবা" তাকে অপমান করে। তিনি "পূজা"কে নিয়ে বাড়ি থেকে চলে যান।
"রাহুল" "পূজা"র কাছে যেতে চায়। তাই সে বাড়ির সম্পত্তি এবং "মোনা"কে রেখে "পূজা"দের গ্রামের বাড়িতে যায়। কিন্তু "পূজার বড়ভাই" কিছুতেই ধনীর ছেলের কাছে নিজের বোনকে তুলে দেবেন না। তিনি "রাহুল"কে তাদের জীবনধারায় অভ্যস্ত হওয়ার কঠিন চ্যালেঞ্জ দেন। "রাহুল" তা মোকাবেলা করে সফল হয় এবং "পূজার বড়ভাই"য়ের মনজয় করে নেয়। "রাহুলের বাবা"ও "রাহুল"কে নিয়ে যেতে গ্রামে এসে তার ভালবাসার একাগ্রতা দেখে মনে মনে মেনে নেয়।
কিন্তু "মোনার বাবা" কিছুতেই মেনে নেয়না। সে "পূজা"কে গ্রামেরই এক গুণ্ডাকে দিয়ে অপহরণ করায়। কিন্তু শেষে "রাহুল" সবাইকে বাঁচায়। গুণ্ডাকে সে মারতে গেলে তার জায়গায় "পূজার বড়ভাই" এসে মেরে ফেলে। ফলে তার জেল হয়।
চলচ্চিত্রে দেখানো হয় যে তিনি জেল থেকে মুক্তির আগের দিন কারাগারের দ্বারবানকে এই সমস্ত কাহিনি বলছেন এবং তার ভাগ্নে/ভাগ্নির নাম ঠিক করছেন কারণ তিনি নিশ্চিত ছিলেন যে "পূজা" ও "রাহুল"-এর বিয়ে হয়ে গেছে। কিন্তু জেল থেকে বেরিয়ে তিনি দেখতে পান যে তারা বড়ভাইয়ের আশীর্বাদ পাবেনি দেখে বিয়ে করেনি। পরে "পূজার বড়ভাই" আশীর্বাদ করলে বিয়ে করবে বলে ঠিক করেছিল তারা।
শ্রী ভেঙ্কটেশ ফিল্মসের ব্যানারের এই চলচ্চিত্রের সঙ্গীত পরিচালনা করেন জিৎ গাঙ্গুলী।
চলচ্চিত্রটি সমালোচকদের কাছ থেকে মিশ্র প্রতিক্রিয়া পেলেও বাণিজ্যিকভাবে সফল ছিল।
রাশিয়ায় পুঁজিবাদের বিকাশ

রাশিয়ায় পুঁজিবাদের বিকাশ () হচ্ছে ভ্লাদিমির লেনিন লিখিত ১৮৯৯ সালে প্রকাশিত একটি বই। এটি হলও রাশিয়ার অর্থনৈতিক বিকাশ নিয়ে একটি বৃহত বৈজ্ঞানিক গবেষণা, যা সরাসরি মার্কসের পুঁজি বইটির পূর্বানুসরণ। রাশিয়ার অর্থনীতি বিশ্লেষণ করে লেনিন নতুন প্রতিপাদ্যে মার্কসীয় অর্থনীতিকে সমৃদ্ধ করেন। বাস্তব তথ্যের ভিত্তিতে তিনি দেখান যে রাশিয়ায় পুঁজিবাদ শুধু শিল্পে নয়, কৃষিতেও জোরদার হচ্ছে।
বইটির খসড়া তৈরি হয়েছে ১৮৯৮ সালের আগস্ট মাসের মধ্যেই, তার পরের কয়েক মাস ধরে পাকাপাকি ভাবে লেখা হয়েছে।
সালমান নাজার

সালমান বিন নাজার (জন্মঃ ২৯ মার্চ ১৯৯১) হলেন একজন পাকিস্তানি-বংশোদ্ভূত কানাডিয়ান প্রথম শেণীর ক্রিকেটার যিনি কানাডা জাতীয় ক্রিকেট দল এ হয়ে আন্তর্জাতিক ক্রিকেট খেলে থাকেন। রাজা হলেন একজন বা-হাতি ব্যাটসম্যান এবং বল করে থাকেন বা-হাতি ধীরগতির অর্থডক্স।
সালমান নাজার ২০১৩ সালের ২২ আগস্ট নেদারল্যান্ডস জাতীয় ক্রিকেট দলের বিরুদ্ধে ফাস্ট ক্লাস ক্রিকেট খেলার মাধ্যমে আত্মপ্রকাশ করেন। তার আত্মপ্রকাশ ম্যাচে তিনি ৭৬ বলে ৬০ রান করেন।
হিরল প্যাটেল

হিরল প্যাটেল (; জন্ম: ১০ আগস্ট ১৯৯১) হলেন একজন ভারতীয়-বংশোদ্ভূত আন্তর্জাতিক ক্রিকেটার যিনি বর্তমানে কানাডা জাতীয় দলে খেলছেন। তিনি ডানহাতি ব্যাটসম্যান এবং ধীরগতির বা-হাতি অর্থোডক্স বোলার।
প্যাটেল ২০১০ সালের ২০ ফেব্রুয়ারি তারিখে আফগানিস্তানের বিরুদ্ধে প্রথম শ্রেণীর ক্রিকেটে আত্মপ্রকাশ করেন। উক্ত অভিষেক খেলায় তিনি ৫৫ রান করেন এবং বল হাতে ১৩ রান দিয়ে ১ উইকেট লাভ করেন।
প্যাটেলের ২০০৯ সালের ১৯ আগস্টে কেনিয়ার বিরুদ্ধে ওয়ানডে ক্রিকেটে অভিষেক ঘটে। এছাড়াও তিনি আয়ারল্যান্ডের বিরুদ্ধে টি২০ আইয়ে আত্মপ্রকাশ করেন।
দালজিত সিং

দালজিত সিং (জন্ম ১৪ অক্টোবর ১৯৯৫) হলেন একজন কানাডিয়ান টি২০ ক্রিকেটার যিনি কানাডা জাতীয় ক্রিকেট দল দলের হয়ে খেলে থাকেন। দালজিত ডান-হাতি ব্যাটসম্যান এবং ডান-হাতি মিডিয়াম ফাস্ট বোলিং হিসেবে অবদান রাখছেন।
দালজিত নেপাল জাতীয় ক্রিকেট দলের বিরুদ্ধে টি২০ ক্রিকেটে অভিষেক হয়। তিনি ২০১৩ সালের ২৯ নভেম্বর তারিখের হিসাব মোতাবেক মোট ৪টি টুয়েন্টি২০ ম্যাচ খেলেছেন।
ট্রাংকস্‌ (বস্ত্র)

ট্রাঙ্কস (ইংরেজি: Trunks) হল ঢিলেঢালা বা আঁটসাট ছোট ব্রিফ বা হাফপ্যান্ট যেগুলো বক্সিং, সাঁতার এবং দৌড় প্রতিযোগিতাসহ বিভিন্ন প্রকারের খেলাধুলায় পরিধানের জন্যে প্রস্তুত করা হয়।
সাতারের পোশাক হিসেবে যখন ট্রাঙ্কস পরা হয়, তখন একে সুইমিং বা বাথিং ট্রাঙ্কস বলে| এগুলো সাধারণত হাঁটু পর্যন্ত লম্বা সাঁতারের শর্টস থেকে ছোট হয়| এগুলোর অধিকাংশই নাইলনের তৈরি এবং ভেজা আবস্থা থেকে দ্রুত শুকানোর জন্য একটি জালিকার আস্তরণ দ্বারা ঢাকা থাকে|
একে অনেকসময় বক্সার হাফপ্যান্ট(শর্টস) থেকে খানিকটা ছোট বক্সার ব্রিফসের
সাথেও তুলনা করা হয়।
মাননি অলাখ

মনিন্দ্রজিত সিং অলাখ (জন্মঃ ১৭ নভেম্বর ১৯৯১) হলেন একজন কানাডিয়ান প্রথম শ্রেণীর এবং টি২০ আন্তর্জাতিক ক্রিকেটার যিনি কানাডা জাতীয় ক্রিকেট দল এর হয়ে খেলে থাকেন। অলাখ একজন ডান-হাতি ব্যাটসম্যান এবং ডান-হাতি মিডিয়াম ফাস্ট বোলার।
অরাখের ২০১১ সালের ১৩ সেপ্টেম্বর তারিখে আয়ারল্যান্ড জাতীয় ক্রিকেট দলের বিরুদ্ধে তার ফাস্ট ক্লাস ক্রিকেট আত্মপ্রকাশ হয়। এছাড়াও তিনি স্কটল্যান্ড জাতীয় ক্রিকেট দলের বিরুদ্ধে টি২০ আন্তর্জাতিক ক্রিকেট প্রতিযোগীতায় অংশগ্রহণ করেন।
বস্তুবাদ ও অভিজ্ঞতাবাদী সমালোচনা

বস্তুবাদ ও অভিজ্ঞতাবাদী সমালোচনা (, "Materializm i empiriokrititsizm") হচ্ছে ১৯০৯ সালের ফেব্রুয়ারি-অক্টোবর মাসে ভ্লাদিমির লেনিন লিখিত বই যেখানে তিনি মার্কসবাদী দর্শনের বিরোধীদের স্বরূপ উদ্‌ঘাটন করেন। তিনি এই গ্রন্থে আরো দেখান যে দর্শন ও রাজনীতির মধ্যে ঘনিষ্ঠ সংযোগ বর্তমান।
এই গ্রন্থটির পুরো নাম "বস্তুবাদ ও অভিজ্ঞতাবাদী সমালোচনা: এক প্রতিক্রিয়াশীল দার্শনিক মত প্রসঙ্গে বিচারমূলক মন্তব্য"। লেনিনের জীবদ্দশায় গ্রন্থটির দুটি সংস্করণ প্রকাশিত হয়, প্রথম সংস্করণ প্রকাশিত হয় ১৯০৯ সালে এবং দ্বিতীয় সংস্করণ প্রকাশিত হয় ১৯২০ সালে। ১৯০৮ সালের ফেব্রুয়ারি থেকে অক্টোবরের মধ্যে নয় মাস সময়ে লেনিন এই গ্রন্থ রচনা করেন। এই বইটি লেখার জন্য প্রচুর গবেষণার প্রয়োজন হয়েছিল। প্রধানত জেনেভা শহরের গ্রন্থাগারে লেনিন এই গবেষণার কাজ সমাধা করেন, যদিও আরো কিছু বই পঠন-পাঠনের জন্য ১৯০৮ সালের মে মাসে তিনি কিছুদিন লন্ডনের ব্রিটিশ মিউজিয়ামে কাজ করতে যান। এই গ্রন্থে মোট দুশোর বেশি বইয়ের উল্লেখ দেখা যায়।
বইটি লেখার প্রাথমিক উদ্দেশ্য ছিলো রুশ সমাজতান্ত্রিক আন্দোলনে কয়েকজন তথাকথিত মার্কসবাদীরা যে বিভ্রান্তি ও ব্যাঘাত সৃষ্টি করেছিলেন তার সমাধান করা।
কলোরাডো বোল্ডার বিশ্ববিদ্যালয়

কলোরাডো বোল্ডার বিশ্ববিদ্যালয় বা ইউনিভার্সিটি অফ কলোরাডো বোল্ডার কলোরাডোর বোল্ডারে অবস্থিত একটি পাবলিক বিশ্ববিদ্যালয়।
ভারতে রোমান ক্যাথলিক ধর্মপ্রচারকদের তালিকা

নিম্নলিখিত তালিকাটি ভারতে রোমান ক্যাথলিক ধর্মপ্রচারকদের তালিকা বোঝান হয়েছে;
এগুলির মধ্যে রয়েছেন:
মিনুসিনস্ক

মিনুসিনস্ক () ()হচ্ছে রাশিয়ার ক্রারনয়ারক্স ক্রাই-এর একটি ঐতিহাসিক শহর। ২০১০ সালের জনগণনা অনুসারে লোকসংখ্যা ৭১.১৭০ জন; ২০০২ সালের জনগণনা অনুসারে লোকসংখ্যা ৭২.৫৬১ জন; ১৯৮৯ সালের জনগণনা অনুসারে লোকসংখ্যা ৭২.৯৪২ জন এবং ১৯৭৩ সালের জনগণনা অনুসারে লোকসংখ্যা ৪৪.৫০০ জন।
মিনুসিনস্ক হচ্ছে মিনুসিনস্ক হোলোর কেন্দ্রে অবস্থিত, এটি পাজিরিকের উত্তরে সবচেয়ে গুরুত্বপূর্ণ প্রত্নতাত্ত্বিক এলাকাকে চিহ্নিত করে। এটি আফানাসেভো, তাস্তিক, এবং টগর সংস্কৃতির_ সব তাদের মিনুসিনস্ক উপস্থ জনবসতির নামকরণের সঙ্গে যুক্ত করা হয়।
ট্যাঙ্গা (পোশাক)

টাঙ্গা () নারী ও পুরুষ উভয়ের ব্যবহার্য এক প্রকার জাঙ্গিয়া তথা নিম্নাঙ্গের অন্তর্বাস। সাধারণ জাঙ্গিয়ার তুলনায় এটি আকারে সংক্ষিপ্ত এবং ঊরূ অনাবৃত রাখে। বিভিন্ন প্রস্তুতকারী প্রতিষ্ঠান নিজস্ব নকশায় নানা আকৃতির টাঙ্গা তৈরী করে থাকে। টাঙ্গা জাঙ্গিয়া একটি সংকীর্ণ ইলাস্টিক কোমরবন্ধের সংযুক্ত ত্রিভূজাকৃতির বস্ত্রখণ্ড সম্মুখের ঊরূসন্ধিস্থল এবং পশ্চাতের নিতম্ব আবৃত করে রাখে।
এটি থং বা জি-স্ট্রিং পৃথকভাবে পশ্চাতদেশ আবৃত করে থাকে। ট্যাংক ব্রিফ স্ট্রিং বিকিনির চেয়ে চওড়া, সাধারণত ইলাস্টিক আবর্তন ১/২" থেকে ২" (১সেমি-৫সেমি) পর্যন্ত হয়ে থাকে॥
বক্ষবন্ধনী নকশার তালিকা

এখানে বহুসংখ্যক বক্ষবন্ধনী নকশা রয়েছে যা ব্যবসায়ের বিভিন্ন ধরন এবং সামাজিক নির্ধারণের জন্যে উপযুক্ত এবং বাইরের পোষাকের বৈচিত্রতার সাথে পরিধান উপযুক্ত। সাধারণত, বক্ষবন্ধনীর আকৃতি, পরিধি, কার্যকারিতা, মানানশৈলী, বুনন ও রঙ ব্যাপকভাবে বিভিন্ন-রকমের হতে পারে। কিছু বক্ষবন্ধনী মৌলিক, ব্যবহারিক সহায়তা প্রদান ও অন্যদের উদ্দেশ্যপূর্ণ যৌনসংবেদনশীলতা প্রকাশের জন্য নকশা করা হয়ে থাকে।
প্রক্রিয়াজাতকরণে বক্ষবন্ধনীর নকশা এবং মানানশৈলী ক্রমাগত পরিবর্তিত হচ্ছে। কোনো স্বয়ংসম্পূর্ণ রীত বা প্রণালী ভিত্তিতে বক্ষবন্ধনী আলাদা করার নির্দিষ্ট বা স্বীকৃত মান পদ্ধতি নেই, এবং এ-কারণে বিভিন্ন নকশার ভিন্নতায় বক্ষবন্ধনী তৈরী হয়ে থাকে। এখানে তালিকাভুক্ত হওয়া ছাড়াও রয়েছে যেমন ব্রাইডাল বক্ষবন্ধনী, প্লাস সাইজ বক্ষবন্ধনী, দুস্প্রাপ্য বক্ষবন্ধনী, চামড়া বক্ষবন্ধনী, বেলি নৃত্য বক্ষবন্ধনী। অনেক বক্ষবন্ধনী একাধিক উদ্দেশ্য পূরণের ক্ষেত্রে তৈরি হয়ে থাকে, যেমন বেলকনেট বক্ষবন্ধনী।
২০১৩ বাংলাদেশ চ্যাম্পিয়নশিপ লিগ

২০১৩ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে প্রিমিয়ার ব্যাংক বাংলাদেশ চ্যাম্পিয়নশিপ লিগ নামে পরিচিত) ১১ ফেব্রুয়ারি ২০১৩ তারিখে শুরু হয়। যেখানে ৮টি দল হোম ও এওয়ে পদ্ধতিতে একে-অপরের সঙ্গে খেলে। চট্টগ্রাম আবাহনী প্রতিযোগিতায় চ্যাম্পিয়ন হয়।
নিম্নলিখিত ৮টি ক্লাব ২০১৩ মৌসুমের সময় বাংলাদেশ চ্যাম্পিয়নশিপ লিগে অংশ নেন।
এই মৌসুমে মোট ২টি মাঠে খেলা হয়। মাঠগুলি হল-
বানৌজা ওসমান

বানৌজা "ওসমান" বাংলাদেশ নৌ বাহিনীর একটি রূপান্তরিত "টাইপ ০৫৩এইচ১" ফ্রিগেট। এটি ছিল বাংলাদেশ নৌবাহিনীতে যোগ দেয়া প্রথম ক্ষেপণাস্ত্রসজ্জিত ফ্রিগেট। ইসলামের ৩য় খলিফায়ে রাশেদিন হযরত ওসমান (রাঃ) এর সম্মানার্থে এটির নামকরণ করা হয়।
বানৌজা "ওসমান" নামক এই "টাইপ ০৫৩এইচ১" ফ্রিগেটটি পুর্বে "চিয়াং হান" নামে পরিচিত ছিল যা "চীনা নৌবাহিনী"র "দক্ষিণ সাগরীয় নৌবহরে" মোতায়েন ছিল। ১৯৮৭ সালে "চীনা নৌবাহিনী"তে এটি কমিশন লাভ করে। পরবর্তীতে ১৯৮৯ সালে জাহাজটিকে বাংলাদেশ নৌবাহিনীর কাছে বিক্রি করা হয়। এটিই বাংলাদেশ নৌবাহিনীতে যোগ দেয়া প্রথম ক্ষেপণাস্ত্রসজ্জিত ফ্রিগেট।
বানৌজা "ওসমান" ৭ই নভেম্বর, ১৯৮৯ বাংলাদেশ নৌ বাহিনীতে কমিশন লাভ করে । ২৫০ এর উপরে নৌকর্মী এই যুদ্ধ জাহাজে দায়িত্ব পালন করেছে। এই ফ্রিগেটটি ২০০৮ সালের ১২ ই মে বঙ্গোপসাগরে সফলভাবে " সি-৮০২এ" ক্ষেপণাস্ত্র উৎক্ষেপণ করতে সক্ষম হয়েছিল, যা বাংলাদেশ নৌবাহিনীর ইতিহাসে প্রথম। জাহাজটিতে বড় ধরনের উন্নয়ন করা হয়েছিল যার মধ্যে রয়েছে প্রচালন ব্যবস্থা প্রতিস্থাপন ও নতুন ক্ষেপণাস্ত্র নিক্ষেপের ব্যবস্থা স্থাপন।
বানৌজা ওসমান লেবাননে জাতিসংঘের "ইউএনআইএফআইএল" মিশনে ১৭ মে ২০১০ থেকে ১৪ জুন ২০১৪ পর্যন্ত মোতায়েন ছিল। ১১ অগাস্ট ২০১৪, জাহাজটি দেশে ফিরে আসে।
বানৌজা ওসমানের ২৫ বছরের কর্মদক্ষতার স্বীকৃতিস্বরূপ ১১ অক্টোবর ২০১৪ তাকে জাতীয় পতাকা প্রদান করা হয়।
৩১ বছর বাংলাদেশ নৌবাহিনীকে সেবা দেয়ার পর ২০২০ সালে জাহাজটিকে ডিকমিশন করা হয়। পরবর্তীতে একে ভেঙ্গে ফেলা হয়
এই যুদ্ধজাহজটি অত্যাধুনিক জাহাজবিধ্বংসী সি-৮০২এ ক্ষেপণাস্ত্র বহন করত। পাশাপাশি এতে নৌ-কামান, টর্পেডো এবং ডুবোজাহাজবিধ্বংসী অস্ত্রও ছিল। এছাড়াও এটি ৬০টি নৌ-মাইন স্থাপন করতে পারত।
গেঞ্জি

গেঞ্জি (ইংরেজি: Undershirt) হলো ঊর্ধ্বাঙ্গের একপ্রকার অন্তর্বাস, যেটি শার্ট বা জামাকে ঘাম ও দুর্গন্ধ থেকে বাঁচানোর জন্য সেগুলোর নিচে পরা হয়। এগুলো ছোট-হাতা বিশিষ্ট অথবা হাতাবিহীন হয়ে থাকে। সাধারণভাবে এগুলো পুরুষদের উপরের অংশের অন্তর্বাস হিসেবেই সর্বাধিক পরিচিত।
এছাড়াও এটি পরিধানের কারণে শার্টের স্বচ্ছতা হ্রাস পায়। গরমকালে উষ্ণতা ধরে রাখার জন্যেও এটি পরিধান করা হয়।
কারখানার ভর উৎপাদিত আন্ডারশার্টগুলি বিংশ শতাব্দীর গোড়ার দিকে পশ্চিমের অঞ্চল গুলাতে সাধারণত জনপ্রিয় হয়ে ওঠে, উদ্ভাবনগুলির সাথে ইউনিয়ন গেঞ্জিটিকে নিচের অংশের জন্য এক এবং উপরে দুটি টুকরো করে তোলে।
বাদামিচাঁদি কাঠকুড়ালি

বাদামিচাঁদি কাঠকুড়ালি বা "Dendrocopos nanus" হল এক প্রজাতির ছোট আকৃতির কাঠঠোকরা। নেপাল, ভারত, শ্রীলঙ্কা এদের মূল আবাস। টম্পসন পাখিটি বাংলাদেশের সুন্দরবন ও সিলেটে দেখা গেছে বলে উল্লেখ করেছেন। বাংলাদেশ থেকে সংগৃহীত কোন নমুনা এখন পর্যন্ত পাওয়া যায় নি। তবে অনিয়মিত পাখি হিসেবে এদেশে প্রজাতিটিকে দেখা যেতেও পারে।
এরা খুব ছোটো আকারের কাঠঠোকরা যারা বাদামী এবং সাদা রঙের মিশ্রণে হয়। এবং এদের গায়ের রঙ হল গোলাপী-প্রান্তবেষ্টনীহীন সাদা রামধনু। এদের শরীরের ওপরে থাকে গাঢ় বাদামী রঙের হয় এবং নিচের দিকের রঙ হয় ধূসর রঙের। এদের ল্যাজ হয় ছিট-ছিটে সাদা রঙের। হাল্কা বাদামী মাথার রঙ হয় এবং ছেলেদের ক্ষেত্রে এর রঙ আরোও গাঢ় লাল হয়। এদের ভ্রূ এবং গাল হয় সাদা রঙের।
রবার্ট মেনার্ড

ক্যাপ্টেন রবার্ট মেনার্ড (আনুমানিক ১৬৮৪ - ৪ই জানুয়ারি ১৭৫১) ছিলেন রয়াল নেভির একজন লেফটেনান্ট ও পরবর্তীকালে ক্যাপ্টেন। তিনি প্রথমে ছিলেন এইচএমএস পার্লের লেফটানান্ট এবং তিনি সবচেয়ে বেশি বিখ্যাত ইংরেজ কুখ্যাত জলদস্যু ব্ল্যাকবিয়ার্ডকে একটি যুদ্ধে পরাজিত করার কারণে। রবার্ট মেনার্ড ১৭০৭ সালের ১৪ই জানুয়ারি লেফটানান্ট হিসেবে নিয়োগ পান। ১৭০৯ থেকে তিনি ছিলেন এইচএমএস-এর তৃতীয় লেফটানান্ট। তিনি ১৭১৬ সালে এইচএমএস পার্ল-এর ফার্স্ট লেফটানান্ট হিসেবে নিয়োগ পান। ১৭৩৯ সালে তাকে কমোডোর হিসেবে পদন্নতি দেওয়া হয় ও ১৭৪০ সালে ক্যাপ্টেন হিসেবে নিয়োগ পান।
একটি যুদ্ধে ব্ল্যাকবিয়ার্ডকে হত্যা করা ব্যতীত মেনার্ডের জীবনী সম্পর্কে খুব কম জানা যায়। ভার্জেনিয়া উপনিবেশের গভর্নর আলেক্সেন্ডার স্পটসউড তাকে দুটি স্লোপের নেতৃত্ত্ব দেন; রেঞ্জার ও জেইন।
তারা ১৭১৮ সালের ১৯শে নভেম্বর হাম্পটন ভার্জিনিয়ার ডগে গমন করেন। ১৭১৮ সালের ২২শে নভেম্বর উত্তর ক্যারোলিনা উপকূলের কক্রাকোক ইনলেটে ব্ল্যাকবিয়ার্ডের জাহাজের সাথে তার সাক্ষাৎ হয়। ব্ল্যাকবিয়ার্ডের অধিকাংশ ক্রুরা উপকূলে ছিলেন। যাইহোক, মেনার্ডের জাহাজে কোন কামন ছিল না ও শুধু কিছু ছোট অস্ত্রশস্ত্র ছিল; যেখানে ব্ল্যাকবিয়ার্ডের জাহাজে ৮টিরও বেশি কামান ছিল। মেনার্ড আক্রোমনের পূর্বমহুর্তে তার সকল লোকদেরকে ডেকের নিচে লুকিয়ে রাখেন। প্রথমিকভাবে ব্ল্যাকবিয়ার্ড তার জাহাজকে অগভীর জলে নিয়ে গিয়েছিলেন। মেনার্ডের ভারী জাহাজপাতাশ্রয়ের বালুতটের সাথে ধাক্কা লাগে ও আটকে যায়। ব্ল্যাকবিয়ার্ড এরপর তার জাহাজকে নৈপুণ্য সহকারে পরিচালনা করেন। ব্ল্যাকবিয়ার্ডের জাহাজ থেকে কমপক্ষে দটি দিক থেকে মেনার্ডের জাহাজকে আক্রমণ করা হয়। আক্রোমনের শেষভাবে ব্ল্যাকবিয়ার্ডের মনে হয়েছিল শুধু মেনার্ড ও অন্য ক্রু শুধু জীবিত এবং ব্ল্যাকবিয়ার্ড মেনার্ডের জাহাজে উঠেন। এরপর তিনি যা আশা করেছিলেন তার থেকেও বেশি সৈন্যের সামনে ফাঁদে পড়েন। যুদ্ধের সময় মেনার্ড ও ব্ল্যাকবিয়ার্ডের-এর মধ্যে সামনাসামনি লড়াই হয়। উভয়ই একে অপরের দিকে বন্দুক তাক করেন। মেনার্ডের গুলি ব্ল্যাকবিয়ার্ডের গয়ে লাগে কিন্তু ব্ল্যাকবিয়ার্ড লাগাতে পারেননি। গুলি লাগার পরও ব্ল্যাকবিয়ার্ড মেনার্ডের তরবারি ভেঙ্গে ফেলেন কিন্তু পিছনদিক থেকে একজন নাবিক ব্ল্যাকবিয়ার্ডের পিঠে চাকু দিয়ে মারাত্বকভাবে আহত করেন। এরপর মেনার্ড ব্ল্যাকবিয়ার্ডকে হত্যা করতে সমর্থ হন। ব্ল্যাকবিয়ার্ডের মাথা, দেহ থেকে বিচ্ছিন্ন করা হয় এবং অন্যান্য জলদস্যুদের সতর্ক করার জন্য মাথা জাহাজের অগ্রভাগে বেঁধে রাখা হয়।
দ্বোন-রাস-দার-মা-সেং-গে

দ্বোন-রাস-দার-মা-সেং-গে () (১১৭৭-১২৩৭) তিব্বতের রালুং বৌদ্ধবিহারের দ্বিতীয় প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু () বা নয় অতুলনীয় সিংহের মধ্যে তাকে প্রথম সিংহ হিসেবে পরিগণিত করা হয়।
দ্বোন-রাস-দার-মা-সেং-গে ১১৭৭ খ্রিষ্টাব্দে মধ্য তিব্বতের হা'ও-গাংস-ব্জাং ()। তার পিতা ল্হা-গ্ন্যান () ছিলেন প্রথম দ্রুকছেন গ্ত্সাং-পা-র্গ্যা-রাস-য়ে-শেস-র্দো-র্জের ভ্রাতা। তার মাতার নাম ছিল জো-মো-র্গ্যান-ছেন ()। একুশ বছর বয়সে তিনি গ্ত্সাং-পা-র্গ্যা-রাস-য়ে-শেস-র্দো-র্জের নিকট দীক্ষাগ্রহণ করেন। এছাড়া তিনি র্ঙ্গোগ-কুন-দ্গা'-র্দো-র্জে নামক বৌদ্ধ পন্ডিতের নিকট হেবজ্র তন্ত্র সম্বন্ধে শিক্ষাগ্রহণ করেন। ১২১৪ খ্রিষ্টাব্দে তিনি রালুং বৌদ্ধবিহারের দ্বিতীয় প্রধান হিসাবে নির্বাচিত হন।
কার্ল টেলর কম্পটন

কার্ল টেলর কম্পটন একজন প্রখ্যাত মার্কিন পদার্থবিজ্ঞানী এবং ম্যাসাচুসেট্‌স ইনস্টিটিউট অফ টেকনোলজির সাবেক প্রেসিডেন্ট। তিনি নোবেলজয়ী বিজ্ঞানী আর্থার কম্পটন এর ভাই।
কম্পটন ১৮৮৭ সালের ১৪ সেপ্টেম্বর ওহাইওর উস্টারে জন্মগ্রহণ করেন। তিনি কলেজ অব উস্টার থেকে ১৯০৮ সালে দর্শনে বিএস এবং ১৯০৯ সালে ন্যাচারাল সায়েন্সেস এ এমএস ডিগ্রি অর্জন করেন। তিনি ১৯১২ সালে প্রিন্সটন বিশ্ববিদ্যালয় থেকে পিএইচডি ডিগ্রি লাভ করেন। তার পিএইচডি উপদেষ্টা ছিলেন ওয়েন উইলিয়ান্স রিচার্ডসন। ১৯১২ থেকে ১৯১৫ সাল পর্যন্ত রীড কলেজ এর পদার্থবিজ্ঞানের ইন্সট্রাক্টর হিসেবে কাজ করেন। তিনি ১৯১৫ সালে পর্যন্ত প্রিন্সটন বিশ্ববিদ্যালয় এর পদার্থবিজ্ঞানের সহযোগী অধ্যাপক পদে যোগদান করেন এবং ১৯১৯ সালে অধ্যাপক পদে উন্নীত হন। তিনি ১৯২৯ সালে এই বিভাগের প্রধান নিযুক্ত হন। ১৯৩০ সাল পর্যন্ত এ পদে কর্মরত ছিলেন। তিনি ১৯২৫ সালে আমেরিকান ফিজিক্যাল সোসাইটির ভাইস প্রেসিডেন্ট এবং ১৯২৭ সালে প্রেসিডেন্ট ছিলেন। তিনি ১৯৩০ থেকে ১৯৪৮ সাল পর্যন্ত ম্যাসাচুসেট্‌স ইনস্টিটিউট অফ টেকনোলজির প্রেসিডেন্ট এবং ১৯৪৮ থেকে ১৯৫৪ সাল পর্যন্ত এমআইটি কর্পোরেশন এর প্রেসিডেন্টের দায়িত্ব পালন করেন।
গ্ঝোন-নু-সেং-গে

গ্ঝোন-নু-সেং-গে () (১২০০-১২৬৬) তিব্বতের রালুং বৌদ্ধবিহারের তৃতীয় প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু () বা নয় অতুলনীয় সিংহের মধ্যে তাকে দ্বিতীয় সিংহ হিসেবে পরিগণিত করা হয়।
গ্ঝোন-নু-সেং-গের পিতা ল্হা-গ্চেন () ছিলেন দ্বোন-রাস-দার-মা-সেং-গে নামক রালুং বৌদ্ধবিহারের দ্বিতীয় প্রধানের ভ্রাতা। গ্ঝোন-নু-সেং-গের ভগিনীর নাম রিন-ছেন-দ্পাল-মো ()। আট বছর বয়সে দ্বোন-রাস-দার-মা-সেং-গে তাকে দীক্ষাদান করেন। এছাড়া তিনি দ্বোন-পো-'ব্যুং-গ্নাস-র্গ্যাল-ম্ত্শান () নামক মার-পা-ছোস-ক্যি-ব্লো-গ্রোসের শিষ্য ও খু-স্তোন-ব্র্ত্সোন-'গ্রুস-গ্যুং-দ্রুং () নামক অতীশ দীপঙ্করের শিষ্যের নিকট শিক্ষালাভ করেন। তিনি ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের নিকট মধ্যমক সম্বন্ধে অধ্যয়ন করেন। তেত্রিশ বছর বয়সে তিনি রালুং বৌদ্ধবিহারের তৃতীয় প্রধান হিসেবে নির্বাচিত হন।
ডেমোজিল সারস

ডেমোজিল সারস ("Anthropoides virgo") হল সারস প্রজাতির অন্তর্ভুক্ত একধরনের পাখি, যাদেরকে মধ্য এশিয়াতে পাওয়া যায়। এরা প্রধানত কৃষ্ণ সাগর, থেকে মঙ্গোলিয়া হয়ে উত্তর-পূর্ব চীনে বসবাস করে। এছাড়া তুরস্কতেও এদের কিছু পরিবার বসবাস করে। এরা পরিযায়ী সারস। পশ্চিম ইউরেশীয়ার পাখিরা শীতকালে আফ্রিকাতে পরিযান করে এবং মঙ্গোলিয়া ও চীনের পাখিরা ভারতীয় উপমহাদেশে শীতকালে পরিযান করে। এই পাখিদের উত্তর ভারতে সংস্কারের চিহ্ন হিসেবে মানা হয় এবং এদের উত্তর ভারতে "কুঞ্জ" নামে ডাকা হয়ে থাকে।
জি-স্ট্রিং

জি-স্ট্রিং (ইংরেজি: G-string) (অন্যথায় gee-string বা gee string) এক ধরনের থং অন্তর্বাস বা সাঁতারের পোশাক। এটি কাপড়, পাকাঁচামড়া, প্লাস্টিকের তৈরি একটি সংকীর্ণ বা সরু অংশ, যা নিতম্ব এবং যৌনাঙ্গ ঢাকার ক্ষেত্রে ব্যবহৃত হয়। এটা সাধারণত অন্তর্বাস বা সাঁতারের পোশাক হিসেবে নারী এবং পুরুষদের ব্যবহারের একধরনের ছোট প্যান্টি বা জাঙ্গিয়া। "জি স্ট্রিং" এবং "থং" এই দুটি পদ কখনো কখনো অদলবদল করে ব্যবহার করা হয়। তবে, পরিভাষাগতভাবে এগুলো পোশাকের বিভিন্ন অংশ হিসেবে পরিচিত হয়। 
এছাড়াও জি স্ট্রিং বহিরাগত নৃর্ত্যশিল্পী দ্বারা পরিহিত হয়ে থাকে।
র্ঙ্গোগ-কুন-দ্গা'-র্দো-র্জে

র্ঙ্গোগ-কুন-দ্গা'-র্দো-র্জে () (১১৫৭-১২৩৪) হেবজ্র তন্ত্র সম্বন্ধীয় একজন তিব্বতী পণ্ডিত ছিলেন।
র্ঙ্গোগ-কুন-দ্গা'-র্দো-র্জে ১১৫৭ খ্রিষ্টাব্দে তিব্বতে জন্মগ্রহণ করেন। তার পিতার নাম ছিল র্ঙ্গোগ-জো-ত্শুল-খ্রিম্স-শেস-রাব () এবং মাতার নাম ছিল দার-ম্দ্জেস ()। মাত্র সাত মাস বয়সে তার পিতার মৃত্যু হয়। দশ বছর বয়স পর্যন্ত তিনি তার পিতামহ র্ঙ্গোগ-ম্দো-স্দের () নিকট শিক্ষাগ্রহণ করেন। যদিও তিনি বৌদ্ধ ভিক্ষু হতে চেয়েছিলেন, তবুও মাতা-পিতার একমাত্র সন্তান হওয়ায় তাকে পঁচিশ বছর বয়সে ঝিগ-মো () নামক এক মহিলাকে বিবাহ করতে হয় এবং তাদের রিন-ছেন-র্গ্যাল-পো (), গ্ঝি-ব্র্জিদ-গ্রাগ্স-পা () ও র্গ্যাল-পো-দ্গা' () নামক তিন পুত্রসন্তানের জন্ম হয়। গ্ঝুং-স্প্রে'উ-ঝিং () নামক স্থানে তিনি একটি সংঘ শিক্ষাপ্রতিষ্ঠান স্থাপন করেন, যা পরবর্তীকালে ব্কা'-ব্র্গ্যুদ ধর্মসম্প্রদায়ের একটি প্রধান তন্ত্র শিক্ষাকেন্দ্রে পরিণত হয়।
Roerich, George, trans. 1996. The Blue Annals. 2nd ed. Delhi: Motilal Banarsidas, p. 409.
র্ঙ্গোগ-জো-ত্শুল-খ্রিম্স-শেস-রাব

র্ঙ্গোগ-জো-ত্শুল-খ্রিম্স-শেস-রাব () (১১১৫-১১৫৮) হেবজ্র তন্ত্র সম্বন্ধীয় একজন তিব্বতী পণ্ডিত ছিলেন।
র্ঙ্গোগ-জো-ত্শুল-খ্রিম্স-শেস-রাব ১১১৫ খ্রিষ্টাব্দে তিব্বতে জন্মগ্রহণ করেন। তার পিতার নাম ছিল র্ঙ্গোগ-ম্দো-স্দের ()। পিতার নিকট তিনি হেবজ্র তন্ত্র সম্বন্ধে শিক্ষাগ্রহণ করেন। তিনি স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পণ্ডিতের নিকট এই তন্ত্র সম্বন্ধে ও র্গ্যাল-বো-লো () নামক পণ্ডিতের নিকট স্গ্রোন-মা-র্নাম-গ্সুম () নামক তত্ত্ব সম্বন্ধে অধ্যয়ন করেন। তিনি দার-ম্দ্জেস () নামক এক মহিলাকে বিবাহ করেন এবং তাদের র্ঙ্গোগ-কুন-দ্গা'-র্দো-র্জে () নামে এক পুত্রসন্তানের জন্ম হয়।
Roerich, George, trans. 1996. The Blue Annals. 2nd ed. Delhi: Motilal Banarsidas, p. 409.